Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 370

(73) Különösen akkor nem teljesülnek a 81. cikk (3) bekezdése szerinti mentesítési feltételek, ha az érintett piacra való bejutást vagy az ottani versenyt jelentõsen korlátozza a versenytárs szállítók vagy vevõk által kötött hasonló vertikális megállapodások párhuzamos hálózatának halmozott hatása. A vertikális megállapodások párhuzamos hálózata akkor minõsül hasonlónak, ha az ezekben foglalt korlátozások a piacon hasonló hatásokkal járnak. Általában akkor jelentkeznek hasonló hatások, ha a versenytárs szállítók vagy vevõk által gyakorolt vertikális korlátozások a (104)—(114) bekezdésekben felsorolt négy csoport egyikébe tartoznak. Ilyen helyzet állhat elõ például akkor, ha egy adott piacon bizonyos szállítók pusztán mennyiségi alapú szelektív forgalmazást folytatnak, míg más szállítók minõségi alapú szelektív forgalmazást alkalmaznak. Ilyen esetekben az értékelésnek figyelembe kell vennie a megállapodások egyes hálózatainak tulajdonítható versenyellenes hatásokat. Adott esetben a visszavonás csak azokra a mennyiségi korlátozásokra vonatkozhat, amelyeket bizonyos számú felhatalmazott forgalmazóra kényszerítettek. Visszavonási határozat hozható olyan esetekben is, ahol a vevõ — például kizárólagos szállítás vagy forgalmazás keretében — jelentõs piaci erõvel rendelkezik a kereskedelmi láncban lejjebb elhelyezkedõ olyan érintett piacokon, ahol az árukat viszonteladóként értékesíti vagy szolgáltatásokat nyújt.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes